CELEX: 32020R1046
Language: el
Date: 2020-07-13 00:00:00
Title: Κανονισμός (ΕΕ) 2020/1046 της Επιτροπής της 13ης Ιουλίου 2020 σχετικά με τη θέσπιση απαγόρευσης της αλιείας ερυθρού τόνου σε συγκεκριμένα νησιά από σκάφη μη βιομηχανικού τύπου, που φέρουν σημαία Ελλάδας

17.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 230/9
               
            
         ΚΑΝΟΝΙΣΜΟΣ (ΕΕ) 2020/1046 ΤΗΣ ΕΠΙΤΡΟΠΗΣ
         της 13ης Ιουλίου 2020
         σχετικά με τη θέσπιση απαγόρευσης της αλιείας ερυθρού τόνου σε συγκεκριμένα νησιά από σκάφη μη βιομηχανικού τύπου, που φέρουν σημαία Ελλάδας
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως ενωσιακού συστήματος ελέγχου της τήρησης των κανόνων της κοινής αλιευτικής πολιτικής (1), και ιδίως το άρθρο 36 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2020/123 του Συμβουλίου (2) καθορίζει ποσοστώσεις για το 2020.
                  
               
                     (2)
                  
                  
                     Σύμφωνα με τις πληροφορίες που έλαβε η Επιτροπή, τα αλιεύματα του αποθέματος ερυθρού τόνου σε συγκεκριμένα νησιά από σκάφη μη βιομηχανικού τύπου που φέρουν σημαία Ελλάδας, έχουν εξαντλήσει την ποσόστωση που έχει κατανεμηθεί για το 2020.
                  
               
                     (3)
                  
                  
                     Ως εκ τούτου, είναι αναγκαία η απαγόρευση ορισμένων αλιευτικών δραστηριοτήτων για το εν λόγω απόθεμα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Εξάντληση ποσόστωσης
            Η αλιευτική ποσόστωση που κατανεμήθηκε για το 2020 στην Ελλάδα για το απόθεμα ερυθρού τόνου σε συγκεκριμένα νησιά, που αναφέρεται στο παράρτημα, θεωρείται ότι έχει εξαντληθεί από την ημερομηνία που καθορίζεται στο εν λόγω παράρτημα.
         
         
            Άρθρο 2
            Απαγορεύσεις
            Οι αλιευτικές δραστηριότητες για το απόθεμα που αναφέρεται στο άρθρο 1 από σκάφη μη βιομηχανικού τύπου που φέρουν σημαία Ελλάδας απαγορεύονται από την ημερομηνία που καθορίζεται στο εν λόγω παράρτημα. Απαγορεύονται ειδικότερα η διατήρηση επί του σκάφους, η μετατόπιση, η μεταφόρτωση ή η εκφόρτωση από το εν λόγω απόθεμα ιχθύων οι οποίοι έχουν αλιευθεί από αυτά τα μη βιομηχανικού τύπου σκάφη μετά την εν λόγω ημερομηνία.
         
         
            Άρθρο 3
            Έναρξη ισχύος
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Ιουλίου 2020.
            
               
                  Για την Επιτροπή
               
               
                  εξ ονόματος της Προέδρου
               
               Virginijus SINKEVICIUS
               
                  Μέλος της Επιτροπής
               
            
         
         
            (1)  ΕΕ L 343 της 22.12.2009, σ. 1.
         
            (2)  Κανονισμός (ΕΕ) 2020/123 του Συμβουλίου, της 27ης Ιανουαρίου 2020, σχετικά με τον καθορισμό για το 2020 για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα και για τα ενωσιακά αλιευτικά σκάφη, σε ορισμένα μη ενωσιακά ύδατα (ΕΕ L 25 της 30.1.2020, σ. 1).
      
      
         
            ΠΑΡΑΡΤΗΜΑ
            
                        Αριθ.
                     
                     
                        07/TQ/123
                     
                  
                        Κράτος μέλος
                     
                     
                        Ελλάδα (μη βιομηχανικού τύπου σκάφη)
                     
                  
                        Απόθεμα
                     
                     
                        BFT/AVARCH
                     
                  
                        Είδος
                     
                     
                        Ερυθρός τόνος (Thunnus thynnus)
                     
                  
                        Ζώνη
                     
                     
                        Συγκεκριμένα νησιά της Ελλάδας (νησιά του Ιονίου), της Ισπανίας (Κανάριες Νήσοι) και της Πορτογαλίας (Αζόρες και Μαδέρα)
                     
                  
                        Ημερομηνία απαγόρευσης
                     
                     
                        17.6.2020 και ώρα 24:00